曾望顏

曾望顏  ， 字瞻孔 ， 廣東香山 （ 今中山 ） 人 。 生於澳門望廈 。 晚清官員 ， 工書善畫 。 道光二年 （ 1822年 ） 進士 ， 選庶吉士 ， 授編修 。 歷任江西道監察御史 、 江南道監察御史 、 給事中 、 光祿寺少卿 、 順天府尹 。 二十年 ， 授福建布政使 。 二十三年 ， 戶部銀庫虧空事發 ， 曾望顏曾任查庫御史 ， 未能察覺虧空 ， 奪官賠償 。 旋授主事 。 咸豐三年 （ 1853年 ） ， 以五品京堂候補 。 五年 ， 補通政司參議 。 六年 ， 復授順天府尹 ， 擢陝西巡撫 。 遣兵擊退太平軍 。 九年 （ 1859年 ） ， 署四川總督 。 滇匪藍朝柱 、 李永和作亂 ， 與敘州土匪勾結大肆侵擾 。 曾望顏遣兵進攻 ， 斬賊目李祖資等 。 十年 ， 遣提督孔廣順等攻大巖尖山賊寨 ， 獲匪首王帶周 。 滇匪攻犍爲 ， 由箭板場竄至河口 ， 扎筏渡河 ， 被四川提督皁升督兵水陸夾擊下敗退 。 曾望顏又遣四川總兵佔泰等阻截賊軍渡河犯嘉定 。 賊軍佔據觀音場 ， 清軍從黃閣寺進攻 ， 在羅城鋪打敗賊軍 。 賊竄踞貢井 、 天池寺等地 ， 紮營數十 ， 曾望顏飭令佔泰等剿賊 。 黔匪李志高等佔據長阡壩各寨 。 曾望顏遣兵攻毀長阡壩 。 總兵虎嵩林自程家場進攻貢井 ， 又遣兵攻濯水賊 ， 擒匪首賀世愚等 。 清軍各路雖有斬獲 ， 但滇匪勢日熾 ， 藍朝柱擾青神 、 卭州 ， 李永和攻嘉定 ， 省城戒嚴 。 咸豐帝下詔斥曾望顏不能制賊 ， 下部議處 。 給事中李培祜疏劾曾望顏任性妄爲 ， 濫保浮銷 ， 縱子干預 。 帝命陝甘總督樂斌偕署陝西巡撫譚廷襄查明 。 樂斌 、 譚廷襄覆奏曾望顏雖無贓私 ， 但屬吏多粗率謬誤 ， 不能約束子弟 、 僕人 。 部議褫職 ， 命暫留署任 。 復爲知府翁祖烈所訐 ， 經成都將軍崇實查明 ， 辭復連子曾捷魁及其僕 ， 乃命解任 ， 仍留四川 。 十一年 ， 回籍 。 同治元年 （ 1862年 ） ， 召回京師 ， 以四品京堂候補 。 五年 ， 補內閣侍讀學士 。 九年 ， 卒 。